TACLOBAN CITY, Leyte, March 10 (PIA) – May-ada maupay nga sumat para han mga graduating high school students sugad man han mga estudyante nga may-ada na na units ha kolehiyo nga nagugupong kun makakapadayon pag eskoyla dara han kakablas hin panalapi.
Nagpasabot an Commission on Higher Education nga may-ada student financial assistance programs nga igin papatuman para han nanginginahanglan gud ngan sugad man han disadvantaged students.
Ha pakipag-himangaraw ni Ms. Socorro Ramos, OIC Director IV han CHED Region 8 ha Philippine Information Agency, nagsumat ini nga igin-pagawas pala han CHED an Enhanced Guidelines para implementasyon han Student Financial Assistance Programs epektibo yana nga school year 2014-2015.
Segun kan Ramos an student financial assistance in puyde hin Scholarships, Grants- in Aid or Study Now Pay Later.
Duduha daw ini nga scholarship: the State Scholarship Program (SSP) ngan Private Education Student Financial Assistance.
Mahihimo daw full time or part time an nasabi nga State Scholarship Program.
An Full Time Scholarship in para ha mga high school graduates nga an general weighted average in dire maubos hin 90% kon equivalent para han graduating high school students nga an general weighted average in 90% han third year ngan 90% han una nga tulo nga grading periods han fourth year, ngan hira in ma-enroll hin mga ginlista nga priority courses ha mga otorisado nga public higher education institutions.
An Partial Scholarship naman in para han high school graduates kun diin an general weighted average in 85% kon an equivalent, ngan para han graduating high school students nga an ira general weighted average han third year in dire maubos han 85% o an iya equivalent ngan dire maubos han 85% ha una nga tulo nga grading periods han fourth year, ngan hira in ma- enroll han ginlista nga priority courses ha mga otorisado nga pag-aradman han public higher education.
Dugang pa an Private Education Student Financial Assistance Scholarship in para gihapon han high school graduates nga an general weighted average in 85% o an equivalent ngan para naman han graduating high school students nga an general weighted average in dire maubos hin 85% o an iya equivalent han third year ngan dire gihapon maubos hin 85% ha una nga tulo nga grading periods han fourth year ngan ma- enroll la ha priority courses ha otorisado nga mga private higher education institutions.
Samtang, an Grants in Aid nga ginkilala nga Tulong Dunong in para naman han high school graduates nga an general weighted average in pasado ngan para han graduating high school students nga an general weighed average in pasado han third year ngan ha una nga tulo nga grading periods han fourth year, ngan ma- enrol hin identified priority courses ha mga otorisado nga public kon private higher education institutions.
An Tulong Dunong in para daw ha mga estudyante ng may-ada na units han kolehiyo nga an weighted average in pasado para han pina-ka-urhi nga two semesters ngan hira in enrolled ha otorisado nga public or private higher education institution.
Dugang pa, an Tulong Dunong in para gihapon ha mga estudyante nga pumasar ha Alternative Learning System o sugad man han Philippine Educational Placement Test.
Ha kaurhi-an, an Study Now Pay Later in usa nga loan program kun utang nga may panuyo nga makahatag hin financial assistance ha mga deserving students nga enrolled o nagpa plano pag-enroll hin ano man nga curriculum year level ha identified priority courses ha mga otorisado nga private higher education institutions.
Para pumasar, an aplikante kinahanglan Filipino citizen; high school graduate, candidate for graduation o kon may-ada na nakuha nga units ha kolehiyo o pasado han ALS kon PPT; nga an total nga kita han kag-anak in dire malapos hin P300,000; ma-avail la hin usa nga CHED scholarship kon financial assistance program; ngan dire pa gradwado hin bisan ano nga degree program. (PIA 8) (trans: PIA 8-Samar/NBQ)
http://news.pia.gov.ph/index.php?article=1141394362594
war_Latn war_Latn war_Latn eng_Latn eng_Latn eng_Latn war_Latn war_Latn war_Latn war_Latn war_Latn war_Latn war_Latn war_Latn zho_Hans